Document ID: /roh_data/filtered/fineweb-2-filterrobots_roh.jsonl.gz/54947

La transfurmaziun da la SRG SSR, pli paucas entradas commerzialas e sfidas dal martgà da medias tutgian er RTR, uschia scriva la chasa da medias rumantscha en ina communicaziun.
Adattar purschida e reducir plazzas
D'ina vart sto RTR adattar la purschida al consum da medias che sa midia fermamain. Uschia saja la finamira d'avair in equiliber dal cuntegn linear e digital. Da l'autra vart saja reducir plazzas inevitabel. Uschia stritga RTR enfin il 2024 radund 10 plazzas cumplainas. Questa reducziun duai succeder senza relaschar persunal cun fluctuaziun natirala.